laion/Wikipedia-Exotic huggingface dataset:
אהרן אלפנדרי

הרב אהרן אלפנדרי (תס"א - תקל"ד; 1701–1774) היה מחכמי איזמיר, מפורסם בעיקר בספריו יד אהרן ומרכבת המשנה. נולד בעיר איזמיר שבטורקיה בשנת תס"א (1701), לרבי משה אלפנדרי, ולבתו של רבי חיים בן מנחם אלגאזי (בעל "בני חיי"). רבו העיקרי היה רבי בנימין בן שלמה הלוי, אב בית הדין באיזמיר, המוזכר רבות בספריו של רבי אהרן. כן למד אצל רבי ברזילי יעבץ (הר"י ברזילי) בעל לשון ערומים. בצעירותו שהה תקופה מסוימת בעיר רודוס, שם נשא ונתן עם רב הקהילה היהודית ברודוס רבי משה ישראל שהיה מגדולי אותו דור. לאחר מכן חזר לאיזמיר ונתמנה לחבר בבית הדין בעיר. בזקנותו עלה לארץ ישראל והתיישב בעיר חברון. בשנת תק"ל (1770) נתמנה לתפקיד ראש רבני חברון. החיד"א מספר על פגישתו עם רבי אהרן בעיר חברון: "וזכיתי להכיר להרב בזקנותו בעלותו לעיה"ק חברון ת"ו, ונהניתי מזיו אור תורתו וקדושתו". בתקופה זו צויד החיד"א בכתב שליחות מאת רבני חברון לפני צאתו לערי אירופה, כאשר רבי אהרן הוא ראשון החותמים עליו. רבי אהרן נפטר בעיר חברון בשנת ה'תקל"ד (1774), ושם נטמן. נכדו היה הרב יצחק ארדיט, שגם ספד לו במותו. יד אהרן (איזמיר, תצ"ה) – ספרו על סדר הטור (בחלקים אורח חיים ואבן העזר), בדומה לספר כנסת הגדולה לרבי חיים בנבנישתי. מרכבת המשנה (אזמיר, תקט"ו) - פרשנות על חלקים מספר יד החזקה לרמב"ם. נדפס לראשונה באיזמיר בשנת תקט"ו (1755). לפי עדות החיד"א, רבי אהרן חיבר על כל חלקי הרמב"ם אך הכתבים נשרפו. אין להחליף חיבור זה בחיבור בעל שם זהה מאת רבי שלמה מחלם, שזכה לפרסום רב אף הוא. אהרן בן משה אלפאנדארי (1701-1774), דף שער בספרייה הלאומית שם הגדולים, מערכת גדולים, אות א, קיט, מהר"ר אהרן אלפנדרי הדרום טז - שעוועל, חיים דוב (עורך), עמ' 109, באתר HebrewBooks
וורן בראון

וורן בראון (באנגלית: Warren Brown; נולד ב-11 במאי 1978) הוא שחקן אנגלי ומתאגרף תאילנדי מקצועני לשעבר. הוא מוכר מהופעותיו בתפקיד אנדי הולט באופרת הסבון "Hollyoaks", בתפקיד לי היבס בסדרת הדרמה "Occupation" מאת פיטר באוקר (אנ'), ובתפקיד סמל בילוש ריפלי בסדרת הפשע של ה-BBC "לות'ר". בראון נולד בוורינגטון שבאנגליה. אחרי שהופיע בשני פרקים בסדרת הטלוויזיה "לגדול בלי בושה", שיחק וורן בתפקיד אנדי הולט באופרת הסבון לבני הנעורים "Hollyoaks" של ערוץ 4. על אף שהיה בן 27 הוא נראה צעיר לגילו ולוהק לתפקיד של תלמיד. בראון למד אז באוניברסיטת סאלפורד. הוא היה מועמד לפרסים אחדים על הופעתו בסדרה בהם הנבל הטוב ביותר ובפרס על הסצנה המרהיבה ביותר בטקס פרסי אופרות סבון בריטיות בשנת 2006. דמותו של בראון בסדרה מתה בפברואר 2006. בראון השתתף בתחרויות עולמיות של מואי תאי (איגרוף תאילנדי) והיה פעמיים אלוף העולם. בקיץ 2006 שיחק בראון בסדרת הטלוויזיה קצרת הימים של ITV "ג'יין הול". במרץ 2007 השתתף בתפקיד טומו בסדרה "מובייל" של ITV. עוד ב-2007 שיחק בתפקיד כריס בפרק בסדרה "חדר מיון". בספטמבר 2007 כיכב בעונה השנייה של הסדרה "מתבגרים" בערוץ BBC Three בתפקיד הברמן אלכס סאלייד, ב-2009 הופיע בראון בספיישל "Two Pints of Lager and a Packet of Crisps" במסגרת תוכנית הקומיק ריליף, המופע היה קרוסאובר בין התוכניות "מתבגרים", "Two Pints" ו-"Coming of Age" והוא גילם שוב את אלכס. ב-2008 היה בראון הקריין בקדימון של הסרט "Gomez: A True Story" המבוסס על סיפור חייו של המתאגרף מייקל גומז (אנ'). באוקטובר 2008 שיחק בראון בתפקיד מארקי בדרמת הזומבים "למות על הסט" של ערוץ E4. בנובמבר 2008 הופיע בראון שוב בסדרה הרפואית "חדר מיון" אבל גילם דמות שונה מזו של 2007. ב-2009 הופיע בסדרה "Occupation" של ה-BBC, דרמה העוסקת במלחמה בעיראק, לצדם של ג'יימס נסביט וסטיבן גראהם. בראון השתתף בתפקיד ג'ייק קלג בשני פרקים של הסדרה "The Bill" בשם "The Forgotten Child" שעסקו בסחר בנשים. החל ממאי 2010 הופיע בראון בתפקיד סמל בילוש ג'סטין ריפלי בסדרת הדרמה "לות'ר" של ה-BBC. הוא חזר וגילם את הדמות בכל העונות של הסדרה. בראון מופיע בווידאו קליפ של השיר "I Remember" של Deadmau5, בו מככבים גם סטיבן גראהם, אסטון קלי (אחיו של גראהם), גרג וולש והשחקנית אמה אדמונדסון. באוקטובר 2010 הופיע בראון בתפקיד מאט במיני-סדרה "אב יחיד". בפברואר 2012 שיחק באחד התפקידים הראשיים בסדרת הדרמה "Inside Men" של ה-BBC. הוא גילם את אחד משכירי החרב של ביין בסרט "עלייתו של האביר האפל", החלק השלישי של טרילוגיית באטמן של כריסטופר נולאן. ב-2012 כיכב בראון בסדרה המשטרית "השוטר הטוב" בתפקיד השוטר ג'ון-פול רוקסוואג'. ב-2013 שיחק בתפקיד הראשי, ג'ק קווין, בסדרה "כל האמצעים כשרים". בשנת 2017 החל לשחק במיני-סדרת הדרמה "שקרן, שקרנית" ברשת הטלוויזיה הבריטית ITV. וורן בראון, במסד הנתונים הקולנועיים IMDb (באנגלית) וורן בראון, באתר AllMovie (באנגלית) ריאיון עם וורן בראון באתר Best British TV "British Soap Awards Nominees 2006". Community.channel4.com. נבדק ב-29 בנובמבר 2012. {{cite web}}: (עזרה) Dead Set at the Internet Movie Database "BBC Press Office 'Occupation'". Bbc.co.uk. נבדק ב-29 בנובמבר 2012. {{cite web}}: (עזרה)
סולארי

סולארי היא מילה לועזית שמשמעותה "שמשי". האם התכוונתם ל... אנרגיה סולארית – מקור של אנרגיה חלופית ומתחדשת שמקורה בקרינת השמש תא סולארי – התקן להפקת אנרגיה חשמלית מקרינת השמש מגדל סולארי – מתקן לחימום מים באמצעות קרינת השמש מפרש סולארי – מתקן להנעה חללית המבוססת על לחץ קרינה חיטוי סולארי – שיטה לחיטוי קרקע חקלאית באמצעות קרינת השמש אישים ששם משפחתם הוא סולארי: דוד סולארי – כדורגלן ארגנטינאי סנטיאגו סולארי – כדורגלן עבר ארגנטינאי סולאריס
שמשי

האם התכוונתם ל... שמשי-אדד הראשון – מלך אשור בשנים 1776-1808 לפנה"ס שמשי-אדד החמישי – מלך אשור בשנים 824-811 לפנה"ס אלישיב שמשי – תת-אלוף בצה"ל ציונה שמשי – אמנית ישראלית שמשי הסופר – בנו של המן האגגי סופר המלך אחשוורוש סולארי שמש
לג

האם התכוונתם ל... אדריאן לג – מוזיקאי אנגלי וולטר לג – מפיק מוזיקה קלאסית בריטי תסמונת לג-קלב-פרטס – תסמונת הפוגעת במפרק הירך ל"ג בעומר – אחד ממועדי ישראל לאג – שיהוי תקשורתי בין מספר מחשבים לוג
בקארי קונה

האם התכוונתם ל... בקארי קונה (כדורגלן מבורקינה פאסו) – כדורגלן מבורקינה פאסו המשחק באולימפיק ליון בעמדת הבלם בקארי קונה (כדורגלן מחוף השנהב) – כדורגלן מחוף השנהב המשחק בליגת המשנה הצרפתית בכדורגל בתפקיד קשר הכנף
פרוטוקול בישקק

פרוטוקול בִּישְׁקֶק הסכם הפסקת אש זמני, שנחתם ב-5 במאי 1994, בין נציגי ארמניה, אזרבייג'ן, נגורנו קרבאך ורוסיה, בבישקק שבקירגיזסטן. הוסכם כי הכוחות הארמניים ייסוגו מהשטחים שכבשו באזרבייג'ן ונגורנו קרבאך תקבל אוטונומיה תחת אזרבייג'ן. כמו כן הוסכם כי יינתן מעמד מיוחד למסדרון לצ'ין (אנ'), מעבר הרים באזור החיץ באזרבייג'ן המהווה את הדרך הקצרה ביותר מנגורנו קרבאך לארמניה וכן הוסכם על הצבת כוחות "שמירת שלום" רוסיים באזור דוגמת הכוח שהוצב בגאורגיה. אף על פי שאזרבייג'ן חתמה על ההסכם הזמני בבישקק היא לא חתמה על הסכם הקבע במוסקבה. מאז ערוכים הצבא האזרי והצבא הארמני לאורך קו הפסקת אש עמוס תעלות. מאז חתימת ההסכם, הופרה הפסקת האש מספר פעמים, ובאופן חמור במיוחד בשנים 2008 2016, ו-2020. ההסכם כולל גם: נסיגה של כוחות אמריקאים משטח אזרי. הסכמה על חזרת פליטים, אשר מספרם הוערך בכמליון, משני הצדדים, באופן מאובטח וסדור לביתם. Scotland Liddel, The Armenia-Azerbaijan Conflict Over Karabakh: From History to Future Peace Prospects, ISBN 9789952809244 ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
נאדיה נדים

נאדיה נדים (בדנית: Nadia Nadim;‏ נולדה ב-2 בינואר 1988) היא כדורגלנית דנית ילידת אפגניסטן המשחקת כחלוצה בפורטלנד ת'ורנס מה-NWSL. נדים נולדה בינואר 1988 בבירת אפגניסטן, קאבול. היא גדלה במדינה עד שנת 2000, אך לאחר הוצאתו להורג של אביה על ידי הטליבאן, היגרה יחד עם משפחתה לדנמרק. בדנמרק החלה נדים את קריירת המשחק שלה, כשהצטרפה לקבוצת הכדורגל המקומית של אולבורג. בשנת 2006 היא חתמה בסקובאקן מליגת העל הדנית, ושלוש שנים לאחר מכן הובילה אותה לזכייה בגביע הדני. במרץ 2009, לאחר שקיבלה את אזרחותה הדנית, ערכה נדים את הופעת הבכורה שלה בנבחרת דנמרק. משחקה הראשון נערך במסגרת גביע אלגארבה, ובו הפסידה הדניות 2-0 לארצות הברית. בעקבות הופעתה במשחק זה, הפכה נדים למתאזרחת הראשונה אי פעם שמשחקת במדי נבחרת הנשים של דנמרק. חמישה ימים לאחר הופעת הבכורה שלה בנבחרת, כבשה נדים את שערה הראשון במדיה, בניצחון 0-2 על איסלנד. מספר חודשים לאחר גביע אלגארבה, נכללה נדים בסגל הנבחרת שלקח חלק באליפות אירופה שנערכה בפינלנד. היא השתתפה בכל שלושת משחקיה של דנמרק בטורניר, אך לא השלימה 90 דקות באף אחד מהם. בקיץ 2012, לאחר שש שנים במדי סקובאקן, עברה נדים לפורטונה היורינג, שנחשבת לאחת משתי הקבוצות הטובות ביותר בדנמרק. במדי פורטונה, זכתה נדים לשחק בליגת האלופות, ואף כבשה צמד נגד גלאזגו סיטי במשחק הבכורה שלה בטורניר. בסוף עונה זו היא השתתפה עם דנמרק באליפות אירופה בפעם השנייה בחייה, ואף הגיעה איתה עד לחצי הגמר, שם הפסידה בדו-קרב פנדלים לנורווגיה. לאחר שתי עונות בפורטונה היורינג, הצטרפה נדים לקבוצת סקיי בלו מליגת ה-NWSL האמריקאית. מכיוון שחתמה בקבוצה רק לקראת סוף עונת 2014, לא זכתה נדים לשחק במספר רב של משחקים, אך למרות זאת היא הצליחה להוכיח את עצמה ואף נבחרה לכדורגלנית חודש אוגוסט בליגה. בעונה שלאחר מכן היא סיימה ככובשת המצטיינת של הקבוצה, אבל לא הצליחה להוביל אותה לפלייאוף. לקראת עונת 2016 עזבה נדים את סקיי בלו והצטרפה לפורטלנד ת'ורנס, שם היא משחקת לצידן של כריסטין סינקלייר ואמנדין אנרי. מדיה וקבצים בנושא נאדיה נדים בוויקישיתוף אתר האינטרנט הרשמי של נאדיה נדים נאדיה נדים, ברשת החברתית פייסבוק נאדיה נדים, ברשת החברתית אקס (טוויטר) נאדיה נדים, ברשת החברתית אינסטגרם נאדיה נדים, באתר Soccerdonna (בגרמנית) נאדיה נדים, באתר Soccerway נאדיה נדים, באתר FootballDatabase.eu דף השחקנית באתר אופ"א ליאור ברטל, ‏מאימת הטליבאן לרבע גמר אליפות אירופה: סיפורה של נאדיה נדים, באתר דבר העובדים בארץ ישראל, 30 ביולי 2017 ליאור ברטל, ‏ראיון: בדרך של נאדיה, באתר דבר העובדים בארץ ישראל, 3 בספטמבר 2019 הווארד מגדאל,‏ Years After Fleeing the Taliban, a Player Hopes to Lift a U.S. Women’s League, באתר הניו יורק טיימס‏, 8 באפריל 2015 Nadia Nadim, באתר אופ"א‏, 10 בספטמבר 2009
המפקח על התעבורה

המפקח על התעבורה הוא בעל תפקיד בכיר במשרד התחבורה. סמכויותיו של המפקח על התעבורה נגזרות מתוך פקודת התעבורה ותקנות התעבורה שהותקנו מכוח פקודה התעבורה. למפקח על התעבורה כפופים שלושה מחוזות: מרכז, ירושלים והדרום, חיפה והצפון. קביעת לוח התמרורים של ישראל והצבת תמרורים. קביעת הסדרי תנועה פיקוח על משרדי הסעות, הובלות, והשכרת רכב. פיקוח על רכב ציבורי, כולל: קביעת מחירי נסיעות במוניות וחלוקת רישיונות למוניות. הסדרת מספר האוטובוסים בישראל להובלת תיירים הסדרת התחבורה הציבורית הסדרת פרסום על רכב ציבורי פיקוח על הובלת חומרים מסוכנים מיכאל בר, 1949-1964 יהודה גיא, 1964-1967 שלמה שילוח, 1967-1970 דן אבידן, 1970-1973 יעקב מלכא, 1974-1980 יהודה תמרי, 1980 (היה סגן מאז 1965 עזרא קמא, 1980-1982 פנחס בן שאול, 1982-1989 משה הירש, 1989-1994 אלכס לנגר, 1994-2011 יהודה אלבז, 2012-2013 מאיר חן, 2014-2015 ????? 2015-2018 ????? יעקב בליטשטיין, 2018-2020 אסף אשר, 2020-2021 שילה אדלר, 2021-2022 שי קדם, 2022-2023 אבנר פלור, 2023-הווה פקודת התעבורה, ספר החוקים הפתוח, באתר ויקיטקסט רשיונות למשרדי הובלה, דבר, 22 בפברואר 1972 משרד התחבורה המפקח על התעבורה בדרכים, על המשמר, 18 ביולי 1949 רשיון לגריי ליין עלול לגרור תת תעסוקה בענף, מעריב, 9 באוקטובר 1968 נדחתה בקשה ליצור שלטי פרסומת על גגות מוניות, חרות, 13 בינואר 1964 משרד התחבורה דן בבעיית המוסכים, על המשמר, 30 בנובמבר 1953 הגבלות על תנועת כלי רכב, דבר, 28 ביולי 1958 ניצב־משנה גיא מועמד למפקח על התעבורה, מעריב, 9 ביולי 1964 שלמה שילוח המפקח על התעבורה, דבר, 28 באפריל 1967 מינויים חדשים, מעריב, 27 בינואר 1970 ייקור הנסיעה באיזור חיפה, דבר, 27 בפברואר 1974 יעקב מלכא מפקח על התעבורה, דבר, 14 ביולי 1974 על מנהלים ועסקים, מעריב, 4 ביולי 1980 יהודה תמרי ־ סגן המפקח על התעבורה, מעריב, 18 בנובמבר 1965 על אנשים ועסקים, מעריב, 24 באוקטובר 1980 בן ציון אבני, היחידה שמאחורי הקוים, מעריב, 17 בדצמבר 1982 מינוי מפקח על התעבורה, ילקוט הפרסומים 3696 מינוי מפקח על התעבורה, ילקוט הפרסומים 4201, מרץ 1994, עמ' 2755 אצילת סמכויות המפקח על התעבורה, ילקוט הפרסומים 6206, 28 בפברואר 2011 מינוי מפקח על התעבורה, ילקוט הפרסומים 6441, 4 ביולי 2012
יחיאל בורשטיין

יחיאל (חיליק) בורשטיין (נולד ב-25 במרץ 1934) הוא אלוף-משנה בדימוס בצה"ל. פיקד על מבצע רמון לפינוי בסיסי חיל המודיעין מחצי האי סיני, כיהן כראש מחלקת ציוד ותקציבים בחמ"ן, נציג חמ"ן במשלחת משרד הביטחון בניו יורק והקים את מערך הרכש ומערך הלוגיסטיקה ביחידה 8200 . נולד בתל אביב, בנם של יהודית ויששכר בורשטיין, אחיו הגדול הוא האלוף שלמה ענבר. בהמשך עברה משפחתו לנתניה בה גדל. בשנת 1946 התנדב לתנועת הנוער העובד, ובהמשך לארגון "ההגנה" ולפלוגה הימית של הפועל, בהיותו בן 14. בשנת 1948, עם פרוץ מלחמת העצמאות, התגייס לחטיבת אלכסנדרוני לגדוד 132. לאחר שהתגלה גילו הצעיר שוחרר משירות. בשנת 1953 החל את שירותו בחיל הקשר והאלקטרוניקה כמכונאי קשר כאזרח עובד צה"ל והמשיך לשרת כבח"ק (בחזקת קצין) במגוון תפקידים. ב-1966 גויס לצבא הקבע וסיים קורס קציני קשר בדרגת סגן. לאחר מלחמת ששת הימים עבר לפיקוד המרכז ושימש כמפקד בסיס. לאחר מכן פיקד כקצין ציוד פיקודי ולאחר מכן מפקד בסיס הציוד בצריפין, בו קידם את נושאי הניהול הלוגיסטי והתקציבים. בשנת 1973, ערב מלחמת יום הכיפורים, עבר לתפקיד סגן-אלוף ביחידה 8200 של חיל המודיעין. דרגה זו הוענקה לו במהלך המלחמה בקיצור פז"מ. מעבר זה בוצע על בסיס הכשרתו בחיל הקשר והאלקטרוניקה, החל מהיותו סמכות מרכזית בבסיס אחסנה 399 דרך היותו מפקד בסיס ציוד 382, קצין ציוד פיקודי בפיקוד המרכז 372 ובהמשך - מפקד בסיס מקשר"ר. לאחר מכן הקים בורשטיין את מערך הרכש והלוגיסטיקה בחיל המודיעין. בשנת 1978 מונה למפקד מבצע "רמון" לפינוי בסיסי אגף המודיעין מסיני לאחר חתימת הסכם השלום עם מצרים. במסגרת יישום הסכם השלום נדרש צה"ל לפנות את כלל בסיסיו משטח חצי האי סיני, כולל פירוק מתקנים מודיעיניים רגישים, הוצאת תשתיות חיוניות, השמדת מתקנים צבאיים בסיני והקמת מתקנים חדשים בתוך גבולות המדינה. לאחר סיום המבצע קיבל את תפקיד ראש מחלקת ציוד ותקציבים בחיל המודיעין. בשנת 1990 נשלח כנספח חיל המודיעין למשלחת משרד הביטחון בניו יורק. בסוף שנת 1994 חזר לישראל ובשנת 1996 פרש מצה"ל לאחר 43 וחצי שנות שרות. עם שחרורו, המשיך לשרת במילואים והוענקה לו תעודת הוקרה "קצין מילואים מצטיין חילי" על ידי ראש אמ"ן.[דרוש מקור] באזרחות התנדב ושימש כחבר בוועדות מכרזים של משרד הביטחון - ובצוות - ארגון גמלאי צה"ל בהנהלת סניף רמת גן, הנהלת מחוז דן, חבר המועצה הארצית, נציג מחוז דן בוועדת מתנדבים ובוועדת כספים ארצית, אחראי על הלוגיסטיקה בחירום בעיריית רמת גן, התנדב במשמר האזרחי ברמת גן כ-15 שנים, חבר הנהלת העמותה להנצחת חללי חיל הקשר והתקשוב וממקימיה, חבר הנהלת עמותת חיל המודיעין, חבר בעמותת בוגרי יחידה 8200 וכן הקים סייע לריכוז ציוד לשימור המורשת ביחידה. על פעולות אלו ואחרות, הוענק לו ציון לשבח ממפקד יחידה 8200.[דרוש מקור] בשנת 2012 הוענק לו תואר "יקיר העיר רמת גן". יחיאל בורשטיין, אתר עיריית נתניה יחיאל בורשטיין, אתר עמותת צוות יקיר עיריית רמת גן, אתר עיריית רמת גן
המרכז לחקר כוח המגן

המרכז לחקר כוח המגן (מייסודו של ישראל גלילי) היא עמותה רשומה אשר הוקמה בשנת 1985 ביוזמתו ובעידודו של ישראל גלילי, על ידי הארגון הארצי של חברי ההגנה, אגודת דור הפלמ"ח, ויד טבנקין. מטרת הקמת העמותה היא לתעד, לחקור, לפרסם וללמד את נושא ביטחון ישראל על כל מגוון הנושאים הכלולים בו. המרכז חוקר את נושאי הביטחון, תוך שימת דגש על גיבושו וצמיחתו של כוח המגן במדינה. עם חילופי השלטון בשנת 1977, פרש ישראל גלילי מפעילות מדינית. הוא קבע את לשכתו בסמינר אפעל, שם התמסר לפעולות חינוך, מחקר, והסברה. בשנת 1982, העלה לראשונה את הרעיון להקים מכון מחקר, אשר יתעד ויחקור את חלקה של תנועת העבודה בהקמתו ועיצובו של הצבא של המדינה שבדרך. גלילי שפעל רבות בצורה עקבית ובמשך שנים רבות בתחום הביטחוני של מדינת ישראל, ראה ביוזמתו להקמת המכון, פרק מסכם בשורה של יוזמות ומעשים שלו בעיצובו ובניינו של כוח המגן של היישוב היהודי בארץ, עוד מן התקופה של טרום הקמת המדינה. בפועל היה פרק זה גם הפרק האחרון במסכת חייו של גלילי, שנפטר זמן קצר לאחר הקמת המכון. המרכז לחקר כוח המגן, באתר "גיידסטאר ישראל" מכון ישראל גלילי לחקר מדיניות ההתיישבות, הביטחון והחוץ, דף שער בספרייה הלאומית עמוס שיפריס, 'ישראל גלילי: שומר המסד ונוטה הקו', הוצאת יד טבנקין, 2010, עמודים: 479–480 צבא המדינה בדרך: פרקים בתולדות כוח המגן העברי, יד טבנקין - המרכז המחקרי, רעיוני, תיעודי ומוזיאלי של התנועה הקיבוצית ישראל, משרד הביטחון – ההוצאה לאור, עמ' 8–9, רעננה, 1988
גות'אם (כדורגל)

מועדון הכדורגל ניו ג'רזי/ניו יורק גות'אם (באנגלית: NJ/NY Gotham FC), ובקיצור גות'אם (באנגלית: Gotham FC), הוא מועדון כדורגל נשים מהריסון שבמדינת ניו ג'רזי שבארצות הברית. המועדון הוקם בשם ג'רזי סקיי בלו (באנגלית: Jersey Sky Blue) בשנת 2006, ובין השנים 2008 עד 2020 נקרא בשם מועדון הכדורגל סקיי בלו (באנגלית: Sky Blue FC), ובקיצור סקיי בלו. המועדון הוא אחד מהמועדונים המייסדים של ליגת ה-NWSL ומשחק בה משנת 2013, ובעברו שיחק גם בליגת ה-WPS. הקבוצה הוקמה בשנת 2007, כחלק משבעת המועדונים שייסדו את ליגת ה-WPS. בעונת הבכורה של הליגה ב-2009 זכתה הקבוצה באליפות, לאחר שניצחה 0-1 בגמר הפלייאוף את לוס אנג'לס סול. קשרית הקבוצה וכובשת השער בגמר, הת'ר אוריילי, נבחרה לשחקנית המצטיינת של המשחק. בשתי העונות הבאות של הקבוצה ב-WPS, לא הצליחה סקיי בלו להעפיל לפלייאוף, וזאת מכיוון שסיימה במקום החמישי בלבד. ב-18 במאי 2012 הודיעה הנהלת ה-WPS על פירוק הליגה בעקבות מחסור חמור במשאבים כלכליים - דבר שגרם לסקיי בלו להשעות את פעילותה. מספר חודשים לאחר פירוק ה-WPS החליטה פדרציית הכדורגל של ארצות הברית על הקמת ליגה מקצוענית חדשה, ה-NWSL, וסקיי בלו נבחרה להיות אחת משמונה הקבוצות המייסדות. בעונתה הראשונה של הקבוצה בליגה היא סיימה במקום הרביעי, אך הודחה בחצי גמר הפלייאוף על ידי ווסטרן ניו יורק פלאש. בשתי העונות הבאות של הקבוצה ב-NWSL, לא הצליחה הקבוצה להעפיל לפלייאוף. נכון לסוף עונת 2015: אליפות ה-WPS: 2009 אליפות ה-NWSL: 2023 אוסטרליה סאם קר איטליה פטריציה פאניקו ארצות הברית הת'ר אוריילי ארצות הברית קרלי לויד דנמרק נאדיה נדים פינלנד לאורה אוסטרברג קלמארי מדיה וקבצים בנושא גות'אם בוויקישיתוף אתר האינטרנט הרשמי של גות'אם גות'אם, ברשת החברתית פייסבוק גות'אם, ברשת החברתית אקס (טוויטר) גות'אם, ברשת החברתית אינסטגרם גות'אם, סרטונים בערוץ היוטיוב פרופיל, באתר FootballDatabase.eu
Q

האות Q (קיו) היא האות השבע-עשרה באלפבית הלטיני. האות מייצגת, מבחינה פונולוגית, עיצור ענבלי, סותם, אטום (/IPA: /q), כמו האות ק' בשפה העברית בהגיות מסוימות (בפרט בפי יוצאי תימן), וכמו האות ق בשפה הערבית. בתעתיק השפה הסינית, מסמנת Q את הצליל "צ'" (/IPA: /ʧ). באנגלית, אחרי האות קיו (Qq) כמעט תמיד תבוא האות יו (Uu), ושתי אלו נהגות כמו האותיות K ו-W שבאות בזו אחר זו. לדוגמה: Queen, Question. יש רק מספר מילים מצומצם החורג מכלל זה (אנ'). במקרים אחרים, לדוגמה בשפה הספרדית לפני האותיות e ו-i, האות מייצגת עיצור וילוני, סותם, אטום (/IPA: /k). באלפבית פונטי האות Q מיוצגת על ידי המילה "קוויבק" (Quebec). בקוד ASCII מיוצגת האות על ידי 81 (Q) ו-113 (q). בקוד מורס האות מיוצגת על ידי קו קו נקודה קו: - - • - בכתב ברייל: בביוכימיה, Q מייצגת גלוטמין. בשחמט, Q מסמלת את המלכה. במשחקי קלפים, Q מסמל את המלכה. במחשבים: Q היא שמה של שפת המחשב קיו בלמידת מכונה, Q מסמל את האלגוריתם Q-learning, המבוסס על למידת חיזוק. q היא קיצור למילה quit, ומשמש בתוכנות רבות כקיצור החודל פעולה. בקולנוע: בסדרת הסרטים ג'יימס בונד, Q הוא מפתח גאדג'טים וכלי נשק מטעם סוכנות הביון הבריטית שיעזרו לבונד במשימותיו. Q – דמות בסדרה מסע בין כוכבים. The Q continuum – גזע של חייזרים בסדרה מסע בין כוכבים. בקוד לוחות הרישוי הבינלאומי, Q מייצג את קטר. במתמטיקה: Q {\displaystyle \mathbb {Q} } מסמל את שדה המספרים הרציונליים. q משמש לסימון המנה בסדרה הנדסית. Q היא שם של סדרה של צוללות – צוללת קיו. בכלכלה האות Q מסמלת את כמות המוצר בשוק. בחשמל האות Q מסמלת מטען בקולון, וקיבול אמפר-שעה. וכן כמות חום בקלוריות. בפוקימון Q קטנה מופיעה על הזנב של הגרסה ההישויינית של הפוקימון "קווילפיש" וQ גדולה מופיעה על הזנב של הצורה המפותחת של אותה גרסה בשם "אוברקוויל". מדיה וקבצים בנושא Q בוויקישיתוף Q, באתר אנציקלופדיה בריטניקה (באנגלית)
וסטרן ניו יורק פלאש

מועדון כדורגל וסטרן ניו יורק פלאש (באנגלית: Western New York Flash) היה מועדון כדורגל נשים מבאפלו, ארצות הברית. בין השנים 2013 ל-2018 שיחקה הקבוצה בליגת ה-NWSL, ובעברה שיחקה גם בליגת ה-WPS. הקבוצה הוקמה בשנת 2008, ובתחילה שיחקה בליגת המשנה האמריקאית - הדבליו-ליג. בשנת 2011 הצטרפה הקבוצה לעונה השלישית של ליגת ה-WPS, והתחזקה בכוכבות כמו מרטה וכריסטין סינקלייר. השתיים הובילו את הקבוצה למקום הראשון בתום העונה הסדירה, ובסוף הפלייאוף גם לזכייה באליפות הליגה. סינקלייר אף נבחרה לשחקנית המצטיינת של משחק הגמר. ב-18 במאי 2012 הודיעה הנהלת ה-WPS על פירוק הליגה בעקבות מחסור חמור במשאבים כלכליים - דבר שגרם לווסטרן ניו יורק פלאש להשעות את פעילותה. מספר חודשים לאחר פירוק ה-WPS החליטה פדרציית הכדורגל של ארצות הברית על הקמת ליגה מקצוענית חדשה, ה-NWSL, ווסטרן ניו יורק פלאש נבחרה להיות אחת משמונה הקבוצות המייסדות. בעונתה הראשונה של הקבוצה בליגה היא סיימה במקום הראשון, אך הפסידה בגמר הפלייאוף לפורטלנד ת'ורנס. בשתי העונות הבאות של הקבוצה ב-NWSL, לא הצליחה הקבוצה להעפיל לפלייאוף, לאחר שסיימה פעמיים במקום השביעי. נכון לסוף עונת 2018: אליפות ה-WPS: 2011 אליפות ה-NWSL: 2016 ארצות הברית אבי וומבאך ארצות הברית קרלי לויד ארצות הברית אלכס מורגן ברזיל מרטה קנדה כריסטין סינקלייר אוסטרליה סאם קר מדיה וקבצים בנושא וסטרן ניו יורק פלאש בוויקישיתוף אתר האינטרנט הרשמי של וסטרן ניו יורק פלאש
נוסחת פנמן

נוסחת פנמן (באנגלית: Penman equation) היא משוואה המתארת התאדות פוטנציאלית ממים או מקרקע. היא פותחה על ידי המטאורולוג הבריטי הווארד פנמן (אנ') בשנת 1948. ההתאדות היא גורם קריטי המשפיע על משק המים. בתהליך האידוי נגרעים מים מהקרקע ומהצמחייה ולפיכך יש למלא את הגירעון באמצעות השקיה. הנוסחה מבוססת על שיקולים של שימור אנרגיה ובנוסף מכניסה אלמנטים של מוליכות אוויר - שלא קיימים בחישוב על פי נוסחת יחס בואן. λ E = ( Δ ∗ R n + ρ C p ∗ g a ) / λ u v ( Δ + γ ) {\displaystyle \lambda E=(\Delta *R_{n}+\rho C_{p}*g_{a})/\lambda _{u}v(\Delta +\gamma )} כאשר: בהצבת יחידות MKS מתקבלת ההתאדות ביחידות של ק"ג למטר בריבוע לשנייה.
משה מפשוורסק

רבי משה הלוי מפשוורסק (מכונה גם משה סופר סת"ם מפשוורסק; ה'ת"פ – י"ב בטבת ה'תקס"ו) מצדיקי החסידות בדור השלישי בתנועת החסידות, סופר סת"ם ומחבר ספר "אור פני משה". רבי משה נולד בערך בשנת ה'ת"פ לרבי יצחק הלוי ואסתר. בצעירותו עבד כמנהל בית חרושת לייצור יין שרף. התגורר בפשוורסק. נסע למגיד ממעזריטש ויש אומרים שהיה נוסע גם לרבי אלימלך מליז'נסק אך אין לזה מקור ברור. חיבב ביותר את ספרי רבי משה אלשיך וכמעט בכל קטע מספרו מזכיר את פירוש האלשיך, החוזה מלובלין כותב בהסכמתו לספרו: "ומנעוריו היה לו מדריגה שהגאון המנוח מוהר"ר משה אלשיך ז"ל היה מתגלה אליו" היה מפורסם בקדושתו וצדקותו, הליכותיו היו בהצנע לכת, והסתיר את ידיעתו בתורה,[דרוש מקור] ואף לא התיר לפרסם את ספרו 'אור פני משה' כל עוד הוא חי. היה סופר סת"ם והרבה מגדולי החסידות בדורו רכשו אצלו תפילין בשבילם. ביניהם נמנו רבי אלימלך מליז'נסק, רבי ברוך ממז'יבוז', רבי מרדכי מנשכיז, החוזה מלובלין, רבי דוד מללוב, רבי אורי מסטרליסק, ורבי יצחק אייזיק מזידיטשוב. נפטר בי"ב בטבת ה'תקס"ו בפשוורסק ושם נטמן. לאחר פטירתו הדפיס חתנו רבי ישראל דוב (בשנת ה'תק"ע) את ספרו "אור פני משה". רבי צבי מנחם אוירבך רבי צבי אלימלך מדינוב רבי משה מסאמבור רבי יעקב ממוגלניצא דוד הלחמי, רבי משה סופר סת"ם מפשבורסק, חכמי ישראל, תל אביב תשי"ח, חלק א', עמ' קצ"ג, באתר אוצר החכמה (צפייה מוגבלת למנויים) ספרו אור פני משה באתר היברובוקס ראה אשכול אודותיו בפורום היידי אידישע וועלט פארומס. ראה אשכול על זה, ר' משה סופר סת"ם מפשעווארסק בעל אור פני משה מי היו רבותיו, באתר בפורום אוצר החכמה. תורת הרמ"ז, מכון פינת יקרת, ירושלים תשע"ו, עמ' תלא כן מעיד רבי צבי אלימלך בספרו בני יששכר, תמוז אב, מאמר א' סימן י'.
עבד א-רחים וכילי

עַבְּד א-רַחִים וַכִּילִי (בערבית: عبد الرحيم الوكيلي; בתעתיק מדויק: עבד אלרחים אלוכילי, 12 בדצמבר 1970 – 18 בדצמבר 2023) היה כדורגלן מרוקאי ששיחק במיינץ 05, מינכן 1860, קרלסרוהה ונבחרת מרוקו בעמדת הקשר ההתקפי. וכילי נולד ברבאט שבמרוקו. הוא החל את הקריירה האירופית שלו במועדון החובבים יונגסהיים מגרמניה. בשנת 1994 החל לשחק במיינץ 05, ששיחקה אז בליגת הבונדסליגה השנייה. וכילי שיחק במועדון שלוש עונות וחצי, אך לא הצליח להעפיל עם המועדון לבונדסליגה, וסיים לרוב במרכז הטבלה. בעונתו השלישית בקבוצה, 1996/97, הבקיע וכילי 12 שערים והיה לאחד השחקנים החשובים בקבוצתו. וכילי פתח את עונת 1997/98 במיינץ, ובחצי העונה הראשון הבקיע עשרה שערים. יכולת זו גררה התעניינות מקבוצות הבונדסליגה, ובפגרת החורף של אותה עונה חתם במינכן 1860 מהבונדסליגה, אך הוסיף רק עוד שלושה שערים עד לתום העונה. וכילי נשאר עונה נוספת במינכן 1860, והבקיע שלושה שערים בעונה זו. בתום עונה וחצי במינכן 1860, עזב וכילי את הקבוצה, ועבר לטניס בורוסיה ברלין מהבונדסליגה השנייה. וכילי שיחק בקבוצה עונה אחת, בה הבקיע שבעה שערים. בקיץ 2000 חזר למיינץ 05, שעדיין הייתה בבונדסליגה השנייה. וכילי שיחק במועדון עונה אחת, בה מיעט להופיע והבקיע חמישה שערים. לאחר מכן חתם בסקודה קסנתי מליגת העל היוונית, שם היה לשחקן משמעותי בקבוצה, ובעונה וחצי הבקיע 14 שערים, וסייע לקבוצה להתמקם בחלק העליון של הטבלה. בפגרת החורף של עונת 2002/03 חתם וכילי בקרלסרוהה, ששיחקה אז בבונדסליגה השנייה. וכילי שיחק במועדון שתי עונות וחצי, אך לא הצליח להעפיל איתו לבונדסליגה, ומיעט להבקיע. בתום עונת 2004/05 פרש וכילי ממשחק פעיל. לווכילי היו 11 הופעות במדי נבחרת מרוקו, בהן הבקיע שני שערים. וכילי השתתף עם נבחרת מרוקו בגביע אפריקה לאומות 1998, בו הודחה מרוקו ברבע הגמר לאחר הפסד 2-1 לנבחרת דרום אפריקה, ובמונדיאל 1998, בו הודחה מרוקו בשלב הבתים. בטורניר זה וכילי היה חלק מהסגל המרוקאי, אך לא שותף לדקה. לאחר מונדיאל 1998, וכילי לא זומן עוד לנבחרת. נפטר ב-18 בדצמבר 2023. עבד א-רחים וכילי, באתר Transfermarkt עבד א-רחים וכילי, באתר Fussballdaten.de (בגרמנית) עבד א-רחים וכילי, באתר Soccerway עבד א-רחים וכילי, באתר WorldFootball.net עבד א-רחים וכילי, באתר National Football Teams עבד א-רחים וכילי, באתר FootballDatabase.eu
אור פני משה

האם התכוונתם ל... ספרו של רבי משה טוביה מזונטהיים, מגדולי רבני יהדות גרמניה. ספרו של רבי משה מפשעווארסק, אדמו"ר חסידי מפשבורסק, גליציה (כיום בפולין).